Lolland-Falsters Stifts-Tidende, 1842-06-04
J det sidstudkomne N af Professor Schouws Dansk Ugeskrift har Etatsraad, Stænderdeputeret, Estrup leveret en interessant og læseværdig Artikel om den almindelige Værnepligt, hvilken han formener ikke at burde udstrækkes til andre Classer af Statsborgere end den, paa hvilken den for Tiden hviler, hvorimod Landets øvrige Ungdom kun burde uddannes til at udgjøre et Landeværn. Han frygter nemlig for at den almindelige Værnepligt vilde komme til at virke forstyrrende paa flere Forhold, saaledes at t. Ex. unge Mennesker af de dannede Classer deels kunde forhindres i deres Studier, deels kunde demoraliseres ved Samlivet i deres Tjenestetid med Jndivider af den mindre dannede Classe. (Ove Th. Av.) - J Anledning af denne Artikel har Red. af Ugeskriftet fra en Sagkyndig modtaget følgende bemærkninger, der udentvivl ville læses med Jnteresse af Alle, som ønske, at Værnepligten i Danmark engang maa blive almindelig: Forfatteren synes at frygte for at den almindelige Værnepligt vil komme til at virke forstyrrende i de paa flere Forhold, saaledes f. Ex. at unge Mennesker af de dannede Klasser deels kunde forhindres i deres Studier, deels kunde demoraliseres ved Samlivet i deres Tjenestetid med Jndivider af den mindre dannede Classe. Denne Frygt forekommer mig ugrundet; thi ligesom der i den nærværende Lov for Udskrivningen er sørget for Fritagelse for Værnepligt ved den staaende Hær for de Jndivider, som ikke uden Skade for de almindelige Jnteresser kunde kaldes fra deres Hjemstavn eller Virkekreds, saaledes vil upaatvivleligen lignende Hensyn, efter en mere udstrakt Maalestok, blive tagne ved en Lov for almindelig Værnepligt. Man vil sikkert ogsaa søge at uddanne de Medlemmer af de bedre Classer, der maatte indtræde i Militairstanden, saaledes, at de, i Tilfælde af en Krig, kunde indtræde som Subalterneofficierer ved Landeværnet, forsaavidt som de skulde egne sig hertil og selv attraae det, og herved ville de letteligen blive stillede saaledes, at de udenfor Øvelsestiden ikke staae i noget Forhold til deres mindre dannede Vaabenbrødre. – Dette har man havt for Øie i Preussen, hvor Udskrivningen har en langt videre Udstrækning, end den sandsynligviis vil faae her, og jeg har under mit Ophold i den preussiske Stat, til forskjellige Tider havt Leilighed til at erfare, at dette kan opnaaes, uden at de Paagieldende derfor have været forhindrede i at forfølge deres Studier, eller nødte til at opgive deres Levevei. Øvelsestiden for saadanne Personer var fastsat til 2 Timer i den tidlige Morgenstund, om Sommeren fra Kl. 4-6; om Aftenen fra Kl. 79 maatte de møde for at høre Forelæsninger over militaire Gjenstande; hele Dagen stod saaledes til deres egen Disposition. - Det undrer mig, at Forfatteren - der synes at have saameget imod, at Værnepligten ved den staaende Hær gaaer udenfor Bondestanden, at han endog formener, at Jordbrugeren vil blive en villigere og kjækkere Fædrelandsforsvarer end Medlemmerne af de andre Classer i Statssamfundet, fordi han mere kjæmper for egen Arne; som om der ikke gaves høiere Motiver end dem, de materielle Jnteresser fremkalde – ikke har omtalt et Onde, som den almindelige Værnepligt letteligen kan afstedkomme, nemligen de mange Stedfortrædere Hæren derved vil erholde. Da det ikke er Hensigten her at indføre almindelig væbning men ikkun almindelig Værnepligt, saa vil det formodentligen ligesaalidt fremtidigen som nu blive formeent den Udskrevne at stille en vaabendygtig Mand for sig. - Hidtil, da Udskrivningen har indskrænket sig til Bondestanden, ja endog den mere velhavende af denne Klasse under visse betingelser var fritagen for Tjeneste ved den staaende Hær, var Antallet af Stedfortrædere, ikke betydeligt; de Fleste der stilledes vare Underofficerer, som havde udtjent deres Capitulation og som vedkommende Regimenter og Corps ønskede at beholde; men naar Værnepligten udstrækkes til alle Classer af Samfundet, selv om dette skeer med Jndskrænkning, vil upaatvivleligen Antallet af Stedfortrædere blive betydeligt større end hidtil, saameget mere som Tjenestetiden formodentligen bliver kortere end den har været, og saaledes forholdsviis en større Masse bliver udskrevet. Underofficiers-Classen vil ikke kunne afgive det tilstrækkelige Antal, man vil vel ogsaa søge om muligt at faae dem paa billigere Vilkaar, og dette vil neppe være Kjøbstædmanden saa vanskeligt, som det maaskee har været Bonden, der i sin Kreds ikke fandt Mange, der for en Betaling af 100150 Rbd. havde Lyst til at blive Soldat. Armeen vil saaledes let erholde en Mængde Vagabonder og Døgenichter, der kunne have en skadelig Jndvirkning paa den værnepligtige Soldats Moralitet. Desuden forfeiles derved et Hovedøiemed med den staaende Hær i Fredstid, den, ved kort Tjenestetid og vedholdende Øvelser af danne en stor Deel af Nationen til Soldater, thi hine Subjecter ville, saasnart de have udtjent, igjen lade sig stille, at de skulle betragte de erholdte Penge som en Driftscapital, de efter endt Tjenestetid vilde gjøre frugtbringende ved paa en eller anden Maade at etablere dem, troer jeg ikke man hidtil kan opvise mange Exempler paa hertillands; de fleste Stedfortrædere udenfor Underofficiers-Classen, have været mere eller mindre uheldige Subjecter.